Úradný vestník L 125 , 28/04/2004 S. 0042 - 0042



Smernica Komisie 2004/64/ES z 26. apríla 2004, ktorou sa mení a dopĺňa smernica Komisie 2003/84/ES, pokiaľ ide o lehoty (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh [1], a najmä jej článok 6 ods. 1, keďže: (1) smernica Komisie 2003/84/ES [2] mení a dopĺňa smernicu Rady 91/414/EHS, aby sa flurtamon, flufenacet, iodosulfuron, dimetenamid-p, pikoxystrobin, fostiazat a siltiofam zaradili medzi účinné látky v prílohe I uvedenej smernice; (2) po zaradení nových účinných látok, by členské štáty mali povoliť primerané obdobie na realizáciu ustanovení smernice 91/414/ES, pokiaľ ide o produkty na ochranu rastlín, ktoré obsahujú túto účinnú látku, a najmä na prehodnotenie jestvujúcich dočasných oprávnení a, najneskôr do konca tohto obdobia, zmeniť tieto oprávnenia na konečné oprávnenia, zmeniť a doplniť ich alebo ich zrušiť v súlade s ustanoveniami smernice 91/414/EHS; (3) časové lehoty na realizáciu uvedené v smernici 2003/84/EHS nie sú spojené s časovými lehotami uvedenými pre iné nové účinné látky. Aby sa zosúladil prístup pre všetky látky v súčasnej hodnotiacej etape, je treba vyhnúť sa všetkým významným rozdielom medzi časovými lehotami platnými pre rozličné nové účinné látky; (4) je preto vhodné primerane zmeniť a doplniť smernicu 2003/84/ES; (5) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Článok 3 smernice 2003/84/ES sa mení a dopĺňa takto: Odsek 2 sa nahrádza takto: "2. Pre každý schválený produkt na ochranu rastlín obsahujúci flurtamon, flufenacet, iodosulfuron, dimetenamid-p, pikoxystrobin, fostiazat alebo siltiofam ako jedinú účinnú látku alebo jednu z viacerých účinných látok, ktoré boli všetky uvedené v prílohe I k smernici 91/414/EHS, členský štát najneskôr do 31. decembra 2003 znovu posúdi produkt v súlade s jednotnými zásadami ustanovenými v prílohe VI k smernici 91/414/EHS, na základe dokumentov spĺňajúcich požiadavky prílohy III k uvedenej smernici. Na základe tohto hodnotenia určia, či produkt spĺňa podmienky ustanovené v článku 4 ods. 1 písm. b), c), d) a e) smernice 91/414/EHS. Po uvedenom určení členské štáty: a) v prípade, že produkt obsahuje flurtamon, flufenacet, iodosulfuron, dimetenamid-p, pikoxystrobin, fostiazat alebo siltiofam ako jedinú účinnú látku, podľa potreby, zmeniť alebo zrušiť oprávnenie najneskôr do 30. júna 2005; alebo b) v prípade, že produkt obsahuje flurtamon, flufenacet, iodosulfuron, dimetenamid-p, pikoxystrobin, fostiazat alebo siltiofam ako jednu z viacerých účinných látok, podľa potreby, zmeniť alebo zrušiť oprávnenie do 30. júna 2005 alebo do dátumu, ktorý je určený pre takúto zmenu alebo zrušenie v smernici alebo smerniciach, ktoré pridali príslušnú látku alebo látky do prílohy k smernici 91/414/EHS, podľa toho, ktorý dátum je neskorší." Článok 2 Táto smernica nadobúda účinnosť dvadsiaty deň po dátume uverejnenia. Článok 3 Táto smernica je adresovaná členským štátom. V Bruseli 26. apríla 2004 Za Komisiu David Byrne člen Komisie [1] Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2004/30/ES (Ú. v. EÚ L 77, 13.3.2004, s. 50). [2] Ú. v. EÚ L 247, 30.9.2003, s. 20. --------------------------------------------------